О Б Щ И Н С К И   С Ъ В Е Т  - П Е Р Н И К
Р Е Ш Е Н И Е  № 599

от 05.09.2017 г.
За разрешение за изработване на проект за подробен устройствен план-план за застрояване /ПУП-ПЗ/ на поземлен имот с идентификатор 55871.33.326 и част от поземлен имот с идентификатор 55871.33.325 по кадастралната карта на гр.Перник, кв.”Църква”, местност “При кладенеца” с цел провеждане на процедура по промяна предназначението на земеделска земя за неземеделски нужди в земя “За жилищно строителство”

На основание чл.21 ал.1 т.11 и ал.2 от ЗМСМА, чл.124а, ал.5, във връзка с чл.125 от ЗУТ
ОБЩИНСКИ СЪВЕТ РЕШИ:
         ОДОБРЯВА представеното техническо задание за промяна предназначението на земеделска земя за неземеделски нужди на поземлен имот с идентификатор 55871.33.326 и част от поземлен имот с идентификатор 55871.33.325 по кадастралната карта на гр.Перник, кв.”Църква”, местност “При кладенеца”.

        РАЗРЕШАВА изработване на ПРОЕКТ ЗА ПОДРОБЕН УСТРОЙСТВЕН ПЛАН- ПЛАН ЗА ЗАСТРОЯВАНЕ с цел провеждане на процедура по промяна предназначението на земеделска земя за неземеделски нужди, при което: 

         С план за застрояване се определя зона за застрояване в поземлен имот с идентификатор 55871.33.326 с показатели за нискоетажно жилищно застрояване, устройствена зона Жм и начин на застрояване-свободно.  

         Проектът за ПУП-ПЗ да се изготви в М1:500 върху картна основа от кадастралната карта на гр.Перник в обхвата на имота. ПУП-ПЗ да бъде изготвен в цифров вид CAD формат  в съответствие с изискванията на ЗУТ.

         При изработване на проекта за ПУП-ПЗ да се спазят изискванията на ЗУТ, Наредба № 7/2003г. на МРРБ за ПНУТ и Наредба № 8/2001г. за Обема и съдържанието на устройствените схеми и планове на МРРБ. 

         Към проекта да се приложат:

         1.Становище на “ЧЕЗ Разпределение България” АД

         2.Становище от “В и К”-Перник     

         3.Становище от РИОСВ за необходимостта от оценка на въздействие върху околната среда.

         4. Удостоверение за поливност, съгласувано от “Напоителни системи” ЕАД, клон “Струма-Места”, гр.Дупница.  

         5.Акт за категоризиране на земeделските земи при промяна на тяхното предназначение, издаден от Областна Дирекция ”Земеделие”-Перник.

         6.Решение за утвърждаване на площадка и трасета за проектиране, издадено от Областна Дирекция ”Земеделие”-Перник.  

         Проектът за ПУП-ПЗ да се изготви еднофазно във фаза окончателен проект и да бъде съобразен със Закона за опазване на земеделските земи и действащата нормативна уредба.              

         Проектът да се разгледа от Общински експертен съвет гр.Перник и по него да се предложи решение.    

Поради следните мотиви:  В Община Перник е постъпило заявление с вх. №17/ТР-1346/21.04.2017 г. от Диана Йорданова Стефанова, живуща в гр. Перник, ул.”Благой Гебрев” № 36, вх. В, ап. 4 с пълномощник Георги Валериев Георгиев, живущ в гр. Перник, ул. “Железничарска” № 9, вх. Б, ап. 19 с пълномощно рег. № 43 от 05.01.2017 г. за разрешение за изработване на проект за подробен устройствен план-план за застрояване на поземлен имот с идентификатор 55871.33.326 и част от поземлен имот с идентификатор 55871.33.325 по кадастралната карта на гр.Перник, кв.”Църква”, местност “При кладенеца” с цел провеждане на процедура по промяна предназначението на земеделска земя за неземеделски нужди. Към молбата е приложено задание от възложителя за проектиране в съответствие с чл.125, ал.1 и ал.2 от ЗУТ с което е обосновано необходимостта от изработване проект за подробен устройствен план-план за застрояване /ПУП-ПЗ/. Заданието съдържа информация за съществуващото положение на имота:

         1.Поземлени имоти с идентификатори 55871.33.326 и 55871.33.325 по кадастралната карта на гр.Перник, кв.”Църква”, местност “При кладенеца” представляват земеделски земи, като ПИ 55871.33.326 е нива, а ПИ 55871.33.325 е ливада. 

         2.Поземлен имот 55871.33.325 е транспортно достъпен-граничи на запад с път. На поземлен имот 55871.33.326 ще се осигури транспортен достъп през част от  поземлен имот 55871.33.325.  Имотите ще бъдат захранени с ток и вода от преносните мрежи в района. Отпадните битово-фекални води ще се събират в изгребна яма в съответствие с изискванията на ЗООС.

         3.Инвестиционните намерения на собственика на поземлени имоти с идентификатори 55871.33.326 и 55871.33.325 по кадастралната карта на гр.Перник, кв.”Църква”, местност “При кладенеца” са за построяване на жилищна сграда, поради което се налага необходимостта за промяна предназначението на имота от земеделска земя в земя “За жилищно строителство”.
Решението е прието на заседание на Общинския съвет, проведено на 05.09.2017г., Протокол № 10, т.12 от дневния ред и е подпечатано с официалния печат на Общинския съвет.

